stanford-oval/wikipedia huggingface dataset:
Irakin parlamenttivaalit 2018
Aiheesta muualla

Kuvia tai muita tiedostoja aiheesta Irakin parlamenttivaalit 2018 Wikimedia Commonsissa
Käännös suomeksi
Ingemar Andersson

Ingemar Andersson on seuraavien henkilöiden nimi:
Ingemar Andersson, kirjailija
Ingemar Andersson, meloja
Ingemar Andersson, poliitikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ingemar Andersson”, voi hakea sivunnimihaulla, laajalla sivunnimihaulla tai tekstihaulla.
Isuzu Axiom

| Isuzu Axiom |
| --- | --- |

Valmistustiedot
Valmistusmaa:   Yhdysvallat
Valmistaja:  Subaru Isuzu Automotive
Valmistusvuodet:  2001–2004
Korimalli:  4-ovinen katumaasturi
Luokka:  J-segmentti
Vetotapa:  takaveto, neliveto
Isuzu Axiom on katumaasturi, jota japanilainen Isuzu valmisti 2001–2004 Lafayettessä, Indianan osavaltiossa. Sitä myytiin Yhdysvalloissa ja Costa Ricalla.
Isuzu Axiom takaa
Aiheesta muualla

Kuvia tai muita tiedostoja aiheesta Isuzu Axiom Wikimedia Commonsissa
Iso-Mäntynen

Iso-Mäntynen voi tarkoittaa seuraavia:
Iso-Mäntynen, järvi Juvalla
Iso-Mäntynen, järvi Jämsässä
Iso-Mäntynen, järvi Pieksämäellä.
| --- | --- |
: Tämä on täsmennyssivu, jolla luetellaan useita samannimisiä järviä.
Irja Hyppönen

Irja Marjatta Holopainen, o.s. Hyppönen (27. toukokuuta 1922 Viipuri – 30. lokakuuta 1997) oli suomalainen kirjailija.
Holopainen suoritti humanististen tieteiden kandidaatin tutkinnon Helsingin yliopistossa vuonna 1960.. Holopainen toimi pankkivirkailijana Suomen Pankin pääkonttorissa ja myöhemmin kiinteistö- ja rakennusalalla Järvenpäässä.
Holopaisen vanhemmat olivat VR:n pakkamestari Emil Hyppönen ja Elli Sanelma (o.s. Granstedt). Puoliso oli Reino Holopainen vuodesta 1959.
Teoksia

Kielletty kesähoitola : romaani. Karisto 1945
Kastele kukkaani : novelleja. Karisto 1946.
Tämä päivä on meidän : romaani. Karisto 1947.
Hyvästi entisyys : romaani. Karisto 1949.
Ingelore Lohse

| Mitalit> Maa:   Itä-Saksa.Naisten yleisurheilu.EM-kilpailut  | Mitalit> Maa:   Itä-Saksa.Naisten yleisurheilu.EM-kilpailut  | Mitalit> Maa:   Itä-Saksa.Naisten yleisurheilu.EM-kilpailut  | Maa:   Itä-Saksa> Naisten yleisurheilu. |
| --- | --- | --- | --- |
|  Kultaa | Helsinki 1971 | 4 x 400 m |  |
|  Pronssia | Helsinki 1971 | 400 m |  |
Ingelore Lohse (s. 11. toukokuuta 1945) on saksalainen entinen yleisurheilija, joka kilpaili pikajuoksussa. Hän edusti maajoukkuetasolla Itä-Saksaa. Lohse oli mukana Helsingin EM-kisoissa 1971 maailmanennätysajalla (3:29,3) kultaa voittaneessa 4 × 400 metrin viestijoukkueessa. Lisäksi hän voitti 1971 EM-kisoissa pronssia 400 metrin henkilökohtaiselta matkalta.
Synnøve Eriksen

Synnøve Eriksen (s. 1963) on Oslossa asuva norjalainen romaanikirjailija. Hän on kirjoittanut 20-osaisen kirjasarjan nimeltä Bergfoss, jonka Bladkompaniet-kustantamo on julkaissut. Bergfoss-sarjan ensimmäinen kirja on nimeltään Første møte (Ensimmäinen kohtaaminen).
Isuzu Yamada

Isuzu Yamada
Isuzu Yamada (jap. 山田五十鈴; 5. helmikuuta 1917 Osaka, Japani – 9. heinäkuuta 2012) oli japanilainen näyttelijä, joka esiintyi elokuvissa, teatterissa ja televisiossa.
Yamada esiintyi monien tunnettujen japanilaisohjaajien, kuten Kenji Mizoguchin, Yasujirō Ozun, Mikio Narusen ja Akira Kurosawan, töissä. Hänen elokuviin kuuluvat Osakan elegia, Gionin sisarukset, Pohjalla (1957), Seittien linna (1957) ja Yojimbo – onnensoturi (1961). Hän voitti uransa aikana useita japanilaisia palkintoja; näiden joukossa on kaksi Japanin akatemian palkintoa elämäntyöstä, kolme Sinistä nauhaa ja kaksi Kinema Junpo -palkintoa.
Aiheesta muualla

Wikimedia Commonsissa on kuvia tai muita tiedostoja aiheesta .
Isuzu Yamada Internet Movie Databasessa. (englanniksi)
Hydra (Within Temptationin albumi)

| Hydra Within Temptation |
| --- | --- | --- |

Studioalbumin tiedot
 Äänitetty : 2013
 Julkaistu:  4. helmikuuta 2014  31. tammikuuta 2014
 Tuottaja(t): Daniel Gibson
 Tyylilaji: sinfoninen metalli, sinfoninen rock
 Kesto: 49.16
 Levy-yhtiö: Nuclear Blast, Dramatico, Sony BMG, Universal Music
Listasijoitukset
  2.
Within Temptationin muut julkaisut
| The Unforgiving 2011 | Hydra 2014 | Resist 2019 |
Singlet albumilta Hydra
 ”Paradise (What About Us?)” Julkaistu: 27. syyskuuta 2013  ”Dangerous” Julkaistu: 20. joulukuuta 2013  ”Whole World Is Watching” Julkaistu: 22. tammikuuta 2014  ”And We Run” Julkaistu: 23. toukokuuta 2014
Hydra on alankomaalaisen sinfonisen metallin yhtyeen Within Temptationin kuudes studioalbumi, joka julkaistiin 31. tammikuuta 2014. Albumilla esiintyvät vieraat ovat metalcorelaulaja Howard Jones (ex-Killswitch Engage), räppäri Xzibit sekä sinfonisen metallin laulaja Tarja Turunen (ex-Nightwish) ja Dave Pirner (Soul Asylum).
Albumi nousi Suomen virallisen listan sijalle 2.
Kappaleet

Let Us Burn – 5.31
Dangerous – 4.53 (feat. Howard Jones)
And We Run – 3.50 (feat. Xzibit)
Paradise – 5.19 (feat. Tarja)
Edge of the World – 4.55
Silver Moonlight – 5.16
Covered by Roses – 4.47
Dog Days – 4.47
Tell Me Why – 6.12
The Whole World Is Watching – 4.03 (feat. Dave Pirner)
Arvostelut

About.com:
Allmusic:
Imperiumi.net:
Kaaoszine.fi: 8/10
Soundi:
V2.fi:
Aiheesta muualla

Hydra Discogsissa (englanniksi)
Albumi Hydra (Within Temptationin albumi) Encyclopaedia Metallum -sivustolla (englanniksi)
Within Temptation
| --- | --- |
Studioalbumit::  Enter ·  Mother Earth ·  The Silent Force ·  The Heart of Everything ·  The Unforgiving ·  Hydra ·  Resist  ·  Bleed Out
Livealbumit::  Mother Earth Tour ·  The Silent Force Tour ·  Black Symphony ·  An Acoustic Night at the Theatre
EP:t::  The Dance ·  The Howling
Singlet::  Restless ·  Our Farewell ·  Ice Queen ·  Mother Earth ·  Running Up That Hill ·  Stand My Ground ·  Memories ·  Angels ·  What Have You Done ·  Frozen ·  All I Need ·  Forgiven ·  Utopia ·  Faster  ·  Sinéad ·  Shot in the Dark ·  Paradise (What About Us?) ·  Dangerous ·  Whole World Is Watching ·  And We Run ·  The Reckoning ·  Raise your banner ·  Firelight ·  In vain ·  Entertain You ·  The Purge ·  Shed My Skin ·  Don’t Pray For Me ·  The Fire Within ·  Wireless ·  Bleed Out ·  Ritual
Muut kappaleet::  Enter ·  Never Ending Story ·  Jillian (I'd Give My Heart) ·  Hand of Sorrow ·  Where Is The Edge
Iso-Nauvo

Iso-Nauvo
Nauvon satama Iso-Nauvossa
| --- | --- |
Muut nimet:  Storlandet
Sijainti:  Parainen Varsinais-Suomi Suomi
Saariryhmä:  Turunmaan saaristo
Vesialue:  Saaristomeri
Pinta-ala:  73 km²
| --- | --- |
Asukasluku:  924
muokkaa - muokkaa wikitekstiä - muokkaa Wikidataa
Iso-Nauvo (ruots. Storlandet) on Nauvon pääsaari Paraisten kunnassa. 73 km² kokoisella saarella on 924 vakituista asukasta, mutta kesäasukkaita on 2 296. Nauvon keskusta sijaitsee Iso-Nauvossa. Keskustassa sijaitsee keskiaikainen Nauvon kirkko ja Nauvon satama.
Saariston rengastie kulkee Iso-Nauvon halki. Saaresta on siltayhteys Pikku-Nauvosta, jossa sijaitsee Nauvon lossi. Iso-Nauvosta Korppooseen liikennöi Korppoon lossi.
Irja Klemola

Irja Klemola vuonna 1971.
Irja Tellervo Klemola (13. tammikuuta 1898 Loimaa – 13. marraskuuta 1995 Piikkiö) oli suomalainen opettaja, rehtori ja lastenkirjailija.
Klemola opiskeli matematiikkaa, fysiikkaa ja kemiaa Helsingin yliopistossa. Hän toimi opettajana Turun tyttökoulussa 1926–1962 ja oli koulun vararehtorina 1927–1939 sekä rehtorina 1939–1959. Klemola oli mukana myös partioliikkeessä.
Klemola oli tunnettu myös esperanton harrastajana. Hän opiskeli kielen jo 1920 ja jäätyään eläkkeelle hän toimi muun muassa Turun Esperantoyhdistyksen puheenjohtajana 1962–1966 ja Suomen Esperantoliitto ry:n puheenjohtajana 1966-1973. Hän oli Esperanton maailmanliiton UEA:n kunniajäsen ja Suomen Esperantoliiton kunniapuheenjohtaja. Klemola julkaisi 1980-luvulla myös kaksi esperanton oppikirjaa.
Yrjö Väisälä nimesi 1936 löytämänsä asteroidin 1723 Klemola Ursan Turun osaston sihteerinä 1936–1956 toimineen Irja Klemolan mukaan.
Teoksia

Pipe : pieni tonttupoika ; kuvat piirtänyt 13-vuotias Marja. Sirkan kirjasto 5. WSOY 1929
Nuotion loimutessa : kerrottavia tarinoita ; koonnut Irja Klemola. Suomen partiotyttöliiton kirja n:o 4. WSOY 1934
Nopsajalka ja Tähtisilmä : seikkailukertomus. WSOY 1935
Tonttulan tytti : satuja. Aura, Turku 1944
Tonttulan Pipe : satuja. Aura, Turku 1945
Plan lingvo esperanto (Esperanton oppikirja) ; suomalaisen opiskelijan käyttöön sov. Irja Klemola, pohjana J. Ojalon eestinkielinen oppikirja Esperanto keele öpik. I. Klemola, Turku 1980
Esperanto : johdatus kansainväliseen kieleen ; kirj. Roger Imbert, saksankielisestä painoksesta opiskelijan käyttöön soveltanut Irja Klemola. I. Klemola, Turku 1989
Isuzu (1921)

| Isuzu / 五十鈴 |
| --- | --- |
 Isuzu

Aluksen vaiheet
Rakentaja:  Uraga Dock Company
Kölinlasku:  10. syyskuuta 1920
Laskettu vesille:  29. lokakuuta 1921
Palveluskäyttöön:  15. elokuuta 1923
Tekniset tiedot
Uppouma:  5 659 t
Pituus:  158,6 m (vesiraja) 162,1 m (kokonaispituus)
Leveys:  14,2 m
Syväys:  4,8 m
Koneteho:  90 000 shp
Nopeus:  36 solmua
Miehistöä:  450
Aseistus
Aseistus:  7 × 140 mm/50 type 3 -tykkiä 2 × 80 mm/40 type 3 -ilmatorjuntatykkiä 8 × 533 mm torpedoputkea 48 × miinaa
Isuzu (jap. 五十鈴) oli Keisarillisen Japanin laivaston vuonna 1923 palvelukseenotettu Nagara-luokan kevyt risteilijä toisessa maailmansodassa.
Valmistus

Alus tilattiin Uragan telakalta ja sen köli laskettiin 10. elokuuta 1920. Alus laskettiin vesille 29. lokakuuta 1921 ja se otettiin palvelukseen 15. elokuuta 1923.
Isuzu Ascender

| Isuzu Ascender |
| --- | --- |

Valmistustiedot
Valmistusmaa:   Yhdysvallat
Valmistaja:  General Motors
Valmistusvuodet:  2003–2008
Korimalli:  5-ovinen crossover
Luokka:  J-segmentti
Vetotapa:  takaveto, neliveto
Isuzu Ascender on katumaasturi, jota General Motors valmisti Isuzulle. Seitsenpaikkainen malli esiteltiin vuonna 2003, ja se korvasi Isuzu Trooperin. Viisipaikkainen Asceder esiteltiin seuraavana vuonna, se korvasi Isuzu Rodeon ja Axiomin.
Viisipaikkainen Isuzu Ascender takaa
Aiheesta muualla

Kuvia tai muita tiedostoja aiheesta Isuzu Ascender Wikimedia Commonsissa
Ingemar Hedenius

Ingemar Hedenius vuonna 1974.
Per Arvid Ingemar Hedenius (1908–1982) oli ruotsalainen filosofi. Vuosina 1947–1973 hän toimi professorina Uppsalassa. Hän tutki muun muassa eettisiä velvoituksia, näihin liittyvien modaalikäsitteiden logiikkaa sekä eettisten ja moraalisten käsitysten perusteita. Hänen teoksensa Tro och vetande herätti keskustelua Hedeniuksen siinä esittämän uskonnollisen tiedon kritiikin takia.
Synnöve von Hausen-Saubert

Synnöve von Hausen-Saubert, vuoteen 1936 von Hausen (20. tammikuuta 1900 Rooma – 15. lokakuuta 1987 Kööpenhamina) oli Suomen ensimmäinen naispuolinen maatalous- ja metsätieteiden tohtori, joka toimi A. I. Virtasen assistenttina ja mikrobiologian tutkijana.
Von Hausenin isä oli taiteilija Paul Bernhard Werner von Hausen Mukkulan kartanon omistajasuvusta, äiti Eugenie Bretteville Magelsen ja puoliso vuodesta 1937 maataloustieteiden tohtori Gaston Paul Saubert (s. 1908, k. ennen 1946). Hän vietti varhaislapsuutensa Italiassa ja Ranskassa, mutta perhe muutti Kauniaisiin tyttären tultua kouluikään. Jo ennen ylioppilastutkinnon suorittamista von Hausen opiskeli maatalousalaa Norjassa ja kirjoittautui myöhemmin Helsingin yliopiston maatalous-metsätieteelliseen tiedekuntaan. Valmistuttuaan hän olisi halunnut tilanhoitajaksi, mutta kun sellaista paikkaa ei naispuoliselle agronomille löytynyt, hänestä tuli A. I. Virtasen assistentti Valion laboratorioon. Hän paneutui siellä hernekasvien typensidonnan ja bakteeriflooran kysymyksiin ja väitteli 1936 ensimmäisenä naisena Suomessa maatalous- ja metsätieteiden tohtoriksi C-vitamiinin vaikutuksesta kasvien korkeuskasvuun. Seuraavana vuonna hän muutti aviomiehensä luokse Pohjois-Sumatralle Medanin tutkimusasemalle. Japanilaisten vallattua Alankomaiden Itä-Intian 1942 von Hausen-Saubert internoitiin muiden eurooppalaisten kanssa keskitysleirille. Sodan aikana hänen miehensä menehtyi vankialuksella. Yli kolmen vuoden vankeudesta vapauduttuaan von Hausen-Saubert palasi Suomeen ja entiseen työpaikkaansa. Saatuaan 1953 apurahan Pretorian yliopistoon hän siirtyi Etelä-Afrikkaan, jossa hän toimi maatalousministeriön tutkijana aina eläköitymiseensä saakka. Suomeen von Hausen-Saubert palasi 1967, mutta asui viimeiset vuotensa Kööpenhaminassa.
Keskitysleirikokemuksistaan von Hausen-Saubert julkaisi teoksen Fånge i paradiset (Schildt, Helsinki, 1971).
Hyötöreaktori

BN350-hyötöreaktori Aqtawissa Kaspianmeren rannalla, jossa sitä käytettiin makean veden tuottamiseen merivedestä erittäin kuivalla alueella.
Toriumin ja uraanin hyötöreaktioiden vertailua.
Hyötöreaktori (engl. breeder reactor) on ydinreaktorityyppi, joka tuottaa omaa fissiiliä ydinpolttoainettaan toisesta aineesta, kuten toriumista tai U-238:sta. Hyötöreaktorit voidaan jakaa termisiin ja nopeisiin (engl. fast-breeder reactor) fission aikaansaavien neutronien energian (nopeuden) mukaan. Näistä terminen hyötöreaktori on yksinkertaisempiselvennä, ja soveltuu paremmin toriumille, kun taas nopeat soveltuvat paremmin uraanille. Eräs terminen hyötöreaktori on sulasuolareaktori (MSR, engl. molten salt reactor), jossa sekä polttoaineen lähtöaine (232Th) että varsinainen polttoaine (233U) ovat nestemäisessä muodossa sulan suolan joukossa.
Historiaa

Ensimmäinen ketjureaktio nopeassa reaktorissa saatiin käynnistymään 1946 Yhdysvalloissa (Clementine-reaktori). Useat muutkin maat olivat jo aloittaneet tutkimustyön tällä saralla, mutta Yhdysvalloissa saavutettiin myös seuraava merkittävä virstanpylväs, kun 1951 EBR 1 -reaktorista tuli ensimmäinen sähköä tuottanut reaktori maailmassa. Kohta kuitenkin Britannia, Saksa, Ranska, Neuvostoliitto ja Japani rakensivat kukin tahollaan omat koereaktorinsa.
Tasaisesti kiihtynyt kehitys saavutti huippunsa 1980-luvun alkuun tultaessa ja useissa maissa oli käynnissä ohjelmia prototyyppireaktoreiden ja kaupallisen koon nopeiden hyötöreaktorien kehittämiseksi. Näistä mainittakoon Ranskan Superphénix, Saksan SNR-300, Monju Japanissa ja BN-600 Neuvostoliitossa.
1990-luvulla kiinnostus teollisuusmaissa laimeni ja vuosikymmenen loppuun mennessä useat maat olivat sulkeneet tärkeimmät hyötöreaktorinsa ja yhä jatkuvistakin ohjelmista useimmat kokivat rahoituksen pienenemisen. Yksi syy oli se, että ei koettu pakottavaa tarvetta panostaa niiden kehitykseen. IAEA:n mukaan 2000-luvulla kiinnostus ydinvoimaa kohtaan on jälleen hieman lisääntynyt ja lisännyt tietoisuutta niistä keskipitkän ja pitkän aikavälin hyödyistä, joita suljetun polttoainekierron nopeat hyötöreaktorit tarjoavat.
Historiaa > Superphénix

Suurin käytössä ollut hyötöreaktori oli ranskalainen Superphénix, jonka sähköteho oli 1 200 MW. Se käynnistyi 1985 ja tavoitteena oli sähkön ja plutoniumin tuotanto. Projektia rasittivat lukuisat tekniset ongelmat ja poliittinen vastustus, eikä se päässyt täyttämään siihen kohdistettuja odotuksia. Ranska sulki laitoksen lopullisesti 1998 ja sitä alettiin purkamaan.
Historiaa > Monju

Protyyppireaktoriksi rakennettu 280 MW Monju Japanin Tsurugaissa käynnistyi 1994, mutta jo 1995 joulukuussa laitoksessa sattui huomiota herättänyt toisiopiirin natriumvuoto. Vuoto ei ollut erityisen vaarallinen, mutta tapahtuman salailu oli osasyynä siihen, että seuraavana vuonna reaktori suljettiin. Uusittu reaktori käynnistettiin uudelleen toukokuussa 2010 ja Japanin atomienergiaviraston tavoitteena oli päästä ajamaan sitä täydellä teholla 2013. Monju on Superphénixin lailla natriumjäähdytteinen nopea reaktori, joka käyttää UO2/PuO2 sekaoksidipolttoainetta MOXia. Mutta toisin kuin allastyyppinen Superphénix, sen primäärinen jäähdytys on piirityyppiä.
Kehitystyön nykytilanne

Energianlähde, joka tuottaa käydessään uutta polttoainetta on luonnollisesti hyvin houkutteleva, joten nopeita reaktoreita on tutkittu laajalti. Tutkimus on edennyt niin pitkälle, että suurimmat hyötöreaktoreiden käytön tekniset esteet on jo ratkaistu ja maailmalla on käytetty useita sähköntuotantoon soveltuvia hyötöreaktoreita, mm. Ranskassa, Isossa-Britanniassa ja Japanissa. Lisäksi koereaktoreita on ollut Yhdysvalloissa, Isossa-Britanniassa, Ranskassa, entisessä Neuvostoliitossa sekä Intiassa ja Japanissa. Hyötöreaktoritekniikan polttoainetaloudellisten etujen vuoksi useimmissa suurissa teollisuusmaissa pidettiin selvänä, että ydinvoiman tuotannossa siirrytään ajan oloon hyötöreaktoreiden käyttöön, mutta nyttemmin monissa maissa, kuten Ranskassa, Saksassa ja Britanniassa, ollaan hyötöreaktoreiden voimalaitoskäytöstä luovuttu tai luopumassa poliittisella päätöksellä.
Kuten kaikesta uraanin tai plutoniumin fissiilejä isotooppeja sisältävistä aineista, myös hyötöreaktorin polttoaineesta on teoriassa mahdollista valmistaa ydinaseita. Käytännössä sellaista ei tiettävästi ole tapahtunut tai edes suunniteltu, koska tunnetaan huomattavasti yksinkertaisempiakin tapoja aloittaa ydinaseen rakentaminen. Monet asiantuntijat pitävät kuitenkin hyötöreaktorien tuottamaa plutoniumia sisältävää käytettyä ydinpolttoainetta riskinä ydinaseiden rajoittamiselle.
Venäjällä toimivat Belojarskissa BN-600 ja BN-800, jotka ovat natriumjäähdytettyjä allastyyppisiä reaktoreja, joiden sähkönteho on 600 MW ja 800 MW.
Intia on rakentamassa uudentyyppisen PFBR-nimisen 500 MW:n hyötöreaktorin, joka tulee käyttämään uraania ja toriumia polttoaineena. Intiassa on maailman suurimmat torium-esiintymät ja projekti on elintärkeä maan energiapolitiikassa.
| Nimi | maa | tyyppi | sähköteho MW(netto/brutto) | liit>  verkkoon | pääas> rahoittaja/operaattori |
| --- | --- | --- | --- | --- | --- |
| Toiminnassa olevat | Toiminnassa olevat | Toiminnassa olevat | Toiminnassa olevat |  |  |
| Belojarsk 3 (BN-600) | Venäjä | nopea | 560/600 | 1980 | JSC "Concern Energoatom" |
| Belojarsk 4 (BN-800) | Venäjä | nopea | 750/800 | 2016 | JSC "Concern Energoatom" |
| MONJU | Japani | nopea | 246/280 | 1995-95, 2010- | Japanin atomienergiavirasto |
| Rakenteilla olevat | Rakenteilla olevat | Rakenteilla olevat | Rakenteilla olevat | rak. alkoi |  |
| PFRB | Intia | nopea | 470/500 | 23.10.2003 | Bharatiya Nabhikiya Vidyut Nigam Ltd |
| Suljetut | Suljetut | Suljetut | Suljetut | liit. verkk.-sulj. |  |
| Superphénix | Ranska | nopea | 1 200/1 242 | 1986-98 | Electricite de France |
| KNK 2 | Saksa | nopea | 17/21 | 1978-1991 | Kernkraftwerk-Betriebsgesellschaft MbH |
| DFR Dounreay | UK | nopea | 14/15 | 1962-77 | Britannian atomienergiavirasto |
| PFR Dounreay | UK | nopea | 234/250 | 1975-94 | Britannian atomienergiavirasto |
| Enrico Fermi 1 | USA | nopea | 61/65 | 1966-72 | Detroit Edison Co. |
| BN-350 | Kazakstan | nopea | 52/90 | 1973-99 | Nat. AC Kazatoprom J.s.c/Manghislak AEC Kazatoprom L.l.c. |
| Phénix | Ranska | nopea | 130/140 | 1973-2010 | Ranskan atomienergiakomissio |
Lähde: IAEA:n Power Reactor Information System -tietokanta
Aiheesta muualla

http://www.soininvaara.fi/2008/11/15/maailma-ajautuu-ajolahtotilanteeseen-hyotoreaktorien-kanssa/
Tulevaisuuden Ydinteknologiat, VTT:n tutkija Jaakko Leppänen 2008[vanhentunut linkki]
Ydintekniikka
| --- | --- |
Ydinfysiikka:   Atomi  Fissio  Fuusio  Säteily  Radioaktiivisuus  Ionisoiva säteily  Ydinräjähdys  Fissiili  Vaikutusala  Kriittinen massa 
Ydinvoima:   Ydinvoiman käyttökohteet  Ydinpolttoainekierto  Säteilyturvallisuus  Ydinturvallisuus  Ydinjätehuolto  Geologinen loppusijoitus  Uraani  Uraanin esiintyminen  Uraanikaivos  Uraanin väkevöinti  Plutonium  Torium  Torium-ydinpolttoainekierto 
Ydinreaktori:   Kevytvesireaktori  Kiehutusvesireaktori  Painevesireaktori  VVER-reaktori  EPR-reaktori  RBMK-reaktori  MKER-reaktori  CANDU-raskasvesireaktori  AP1000-reaktori  Pieni modulaarinen reaktori  Hyötöreaktori  Kiihdytinreaktori  SCWR-reaktori  Nestemäisellä metallilla jäähdytetty reaktori  Sulasuolareaktori  Kaksoisfluidireaktori  Fuusioreaktori 
Ydinaseet:   Ydinsota  Vetypommi  Neutronipommi  Ydinaseriisunta  Vaikutukset 
Ydinonnettomuus:   Fukushiman ydinvoimalaonnettomuus  Tšernobylin ydinvoimalaonnettomuus  Three Mile Islandin ydinvoimalaonnettomuus  Luettelo ydinonnettomuuksista  Luettelo ydinlaitostapahtumista  Ydinvoimalan sydämen sulamisonnettomuus  Ydinaseonnettomuus  INES-asteikko 
Ydinvoima Suomessa:   Olkiluodon ydinvoimalaitos  Loviisan ydinvoimalaitos  Hanhikiven ydinvoimalaitos 
Kaksi nopean reaktorin jäähdytysratkaisua. Oikealla piirityyppinen ja vasemmalla allastyyppi, jossa primäärisen jäähdytteen ja toisiopiirin välinen lämmönvaihdin sekä pumput ovat reaktorialtaassa.
Yhdysvaltalaisen EBR 1:n reaktorisydämen asennusta 1951.
Irakin pääministeri

Irakin pääministeri on Irakin hallituksen johtaja.
Luettelo Irakin pääministereistä > Tasavalta (1958-2003)

Abdulkarim Qasim (1958-63)
Ahmad Hassan al-Bakr (1963)
Tahir Yahya (1963–1965)
Arif Abdulrazzaq (1965)
Abdulrahman al-Bazzaz (1965)
Naji Talib (1966-1967)
Abdulrahman Arif (1967)
Tahir Yahya (1967–1968)
Abdulrazzaq al-Nayif (1968)
Ahmad Hasan al-Bakr (1968-1979)
Saddam Hussein (1979–1991)
Sa’dun Hammadi (1991)
Muhammad Hamza al-Zubaidi (1991-1993)
Ahmad Husain Khudair al-Samarra’i (1993-1994)
Saddam Hussein (1994-2003)
Luettelo Irakin pääministereistä > Neuvosto (2003-2004)

Ibrahim al-Ja’fari
Ahmed al-Chalabi
Iyad Allawi
Jalal Talabani
Adnan Pachachi
Massoud Barzani
Luettelo Irakin pääministereistä > Tasavalta (vuodesta 2004)

| Kuva | Nimi | Kausi |
| --- | --- | --- |
|  | Ayad Allawi | 1.6. 2004 - 3.5. 2005 |
|  | Ibrahim al-Ja’fari | 3.5.2005 – 30.5.2006 |
|  | Nuri al-Maliki | 30.5.2006–8.9. 2014 |
|  | Haider al-Abadi | 8.9. 2014 – 25.10.2018 |
|  | Adil Abdul-Mahdi | 25.10. 2018 – 6.5. 2020 |
|  | Mustafa Al-Kadhimi | 6.5. 2020 - 27.10. 2022 |
|  | Mohammed Shia al-Sudani | 27.10. 2022 alkaen |
Stephen Hunt

Stephen Hunt
Stephen Hunt (s. 1. elokuuta 1981 Waterford, Irlanti) on irlantilainen jalkapalloilija, pelipaikaltaan laitalinkki. Hän edusti Englannissa vuosina 1999–2016 Crystal Palacea, Brentfordia, Readingiä, Hull Cityä, Wolverhampton Wanderersia, Ipswich Townia ja Coventry Cityä. Hunt valittiin Irlannin maajoukkueeseen EM-kilpailuihin 2012. Kaikkiaan hän pelasi 39 maaottelua ja teki niissä yhden maalin vuosina 2007–2012.
São José dos Campos

| São José dos Campos |
| --- | --- |

 lippu:  vaakuna

 Koordinaatit: 22°10′46″S, 45°53′13″W 
Valtio:  Brasilia
Osavaltio:  São Paulo
Hallinto:  
 – Pormestari:  Carlinhos Almeida (PT)  (2013-2017)
Pinta-ala:  
 – Josta vettä:  1099.7 km² 
Väkiluku (2011):  636 876
 – Väestötiheys:  579.1 as./km²
Aikavyöhyke:  UTC-3
 – Kesäaika:  UTC-2
CEP:  12209-xxx - 12245-xxx
Motto::  Aura terraque generosa (latinaksi)
 
 www.sjc.sp.gov.br 
Infobox OKVirheellinen NIMI-arvo: 
São José dos Campos [- zoze:´ -], on kaupunki Brasilian kaakkoisosassa, São Paulon osavaltiossa.
Kaupunki sijaitsee 80 kilometriä São Paulosta koilliseen. Vuonna 2009 siellä asui 615 871 ihmistä. São José dos Campos on maatalousalueen keskus. Siellä on myös paperi- ja viiniteollisuutta.
Irja Holst

Irja Holst (o. s. Puhakka; 23. kesäkuuta 1907 Värtsilä – 16. huhtikuuta 1995 Espoo) oli suomalainen kääntäjä ja runoilija.
Irja Holstin vanhemmat olivat Pekka Puhakka ja Tyyne Hakulinen. Hän oli naimisissa Nils Ragnar Ilmari Holstin (1904–1980) kanssa.
Teoksia

Nimimerkillä Marja Nurmikka:
Syyskuu : runoja. Otava 1958
Suomennoksia

Eric Gardberg : Seepra Sebulon ja muita eläinsatuja ; kuv. Tove Jansson ; suom. Irja Holst. Valistus, Helsinki 1953 (alkuteos Zebran Sebulon och andra djursagor)
Eric Gardberg : Jynni Inniäinen ja muita eläinsatuja ; käsikirjoituksesta suom. Irja Holst ; kuv. Sauli Rantamäki. Valistus, Helsinki 1957 (alkuteos Zum-Zum och andra krumelurer)